נשמת כל חי

נשמת כל חי היא תפילה הכלולה בפסוקי דזמרא בשבתות ובחגים וכן בהגדה של ליל הסדר.

==מקור התפילה==
התפילה, בנוסח הקרוב לזה המופיע כיום בסידורים, נמצאת במשנה תורה לרמב"ם, ובדילוגים של וכו בסדר רב עמרם גאון (הקטע מ"מי ידמה לך" עד "ובקרב קדושים תתהלל" חסר לגמרי מסדר רב עמרם גאון). חלק מתפילת נשמת כל חי, הפותח במילים "ואילו פינו מלא שירה כים", תוקן בזמן המשנה, והשתמשו בו לברכת הגשמים. ב, מצוינת דעת רבי יוחנן ש"ברכת השיר", שעל פי המשנה יש לאומרה בליל הסדר, היא "נשמת כל חי". הדעות חלוקות האם רבי יוחנן התכוון לכל התפילה המוכרת לנו או שרק את החלק הראשון (עד "לך לבדך אנחנו מודים") יש לומר בליל הסדר, וכלל לא הכיר את כל תפילת נשמת כיחידה אחת.

על פי הדעה האחרונה, תפילת נשמת השלמה הורכבה בתקופת הגאונים משלושה חלקים:
* מ"נשמת כל חי" עד "לך לבדך אנחנו מודים" - שהיה לפי דעת רבי יוחנן "ברכת השיר" של ליל הסדר.
* מ"אילו פינו מלא שירה כים" עד "כל קומה לך תשתחווה" או עד "ועני ואביון מגוזלו" שהיה חלק מתפילת ההודאה על הגשמים של רבי יוחנן בתלמוד.
* מ"כל פה לך יודה" עד "עבדך משיחך" - תוספת של הגאונים

יש המייחסים את חיבור התפילה השלמה לפייטן בשם שמעון בהתאם לאות הראשונה של חמישה חלקים בתפילה, מהסוף להתחלה: שוכן עד, מי ידמה, עד הנה עזרונו, ואילו פינו, נשמת. יש המייחסים את התפילה לתנא שמעון בן שטח. אחרים ייחסו את תפילת נשמת כל חי לפטרוס הנוצרי ששמו העברי היה שמעון, למשל בהתאם למסופר בספר תולדות ישוע. בעל מחזור ויטרי שהביא דעה זו שלל אותה בחריפות מכל וכל.

לפי האבודרהם, שם המחבר הוא "יצחק" בהתאם לראשי התיבות של ישרים, צדיקים, חסידים וקדושים, ושם אשתו הוא "רבקה", בהתאם לראשי התיבות תתרומם, תתברך, תתקדש, תתהלל.

פתיחת התפילה ("נשמת כל חי"), וכן הביטוי "בורא כל הנשמות" בחלק מהגרסאות של ברכת "ישתבח", רומזים לפסוק האחרון בספר תהילים ("כל הנשמה תהלל יה...") שבעבר היה גם הסיום של פסוקי דזמרא לפני נשמת וישתבח.

== סגולות ==
תפילה זו נאמרת גם על ידי יחידים שניצלו מצרה. ישנה מסורת בשם רבי יהודה החסיד שלפיה התחייבות בעת צרה לומר "נשמת כל חי" לאחר ההצלה, היא סגולה להינצל מצרה. אנשי הקבלה הוסיפו את אמירת נשמת כל חי לתפילת הדרך כסגולה לחזרה בשלום מן הדרכים. בספר דרך ישרה, נכתב: . המקור לסגולה זאת אינו ברור דיו. רבים המביאים את הסגולה בספריהם ללא מקור. בעל החמדת ימים, מייחס את הסגולה לרבי יהודה החסיד. אולם לדעת החוקרים בעל חמדת ימים העתיק את כל הסגולות בנוגע ליוצאים לדרך, מהספר דרך ישרה, שלא הביא מקור לסגולה, ועל כן ייחוסה לר"י החסיד אין לה בסיס<ref></ref>.

==בתרבות==
* נשמת כל חי - יהודה גרין באלבום נשמת<ref>[https://www.youtube.com/watch?v=5M0iWjyUtCo נשמת כל חי], יהודה גרין, להאזנה באתר יוטיוב.</ref>.
* נשמת כל חי - אלי הרצליך מהאלבום הרצליך 2.
* נשמת כל חי - זלמן שטוב בלחנו בתוספת מילים באנגלית<ref></ref>
* נשמת כל חי - שלומי גרטנר מהאלבום עשה עשה בלחן של יוסי גרין<ref>[https://www.youtube.com/watch?v=QL6u8mzYTBc עלינו לשבח], שלומי גרטנר מהאלבום עשה עשה להאזנה באתר יוטיוב.</ref>.
* כי כל פה לך יודה - שלמה דסקל.
* אילו פינו - יונתן רזאל באלבום סך הכל<ref>[https://www.youtube.com/watch?v=uOPMO1u1%20Oo אילו פינו], יונתן רזאל מהאלבום סך הכל, להאזנה באתר יוטיוב.</ref>.
* אילו פינו - עלמא באלבום מעל מה שאנחנו<ref>[https://youtu.be/5R04r3qc5Qo אילו פינו], עלמא מהאלבום מעל מה שאנחנו, להאזנה באתר יוטיוב.</ref>.
* ובמקהלות - מרדכי בן דוד, בליווי של מקהלת שירה, לחן ועיבוד של אלי קליין ואיצי ברי.
* עד הנה - שלמה כהן, ניגון של חסידות פיטסבורג באלבום זכר חסדו.
* עד הנה - יעקב למר באלבומו איהי שבת.
* עד הנה - אברהם פריד באלבומו יחיד ורבים, לחן של הרב הלל פלאי
* בכל עת - בערי וועבער בלחן של הרשי ויינברגר באלבום קרבן.

==לקריאה נוספת==
*מעמקי נשמת, תפילת נשמת כל חי עם ביאורי החסידות, בהוצאת מעיינותיך, תש"ף, עורך ראשי מנחם ברוד

==קישורים חיצוניים==

* 
* 
* יעקב ישראל סטל, [http://www.daat.ac.il/daat/tfila/iyun/stal-nishmat.pdf אמירת 'נשמת כל חי' בימות החול ובכל יום: לתולדות מנהג המעמדות בקרב יהודי אשכנז], באתר "דעת". נדפס במקור בספר השנה ירושתנו, ספר חמישי, תשע"א
* הרב אהרן הלוי גמליאל, אנציקלופדיה וכל בו לכל ענייני אמירת "נשמת כל חי" [https://books.google.co.il/books/about/%D7%9E%D7%98%D7%94_%D7%90%D7%94%D7%A8%D7%95%D7%9F.html?id=Gb_GnQEACAAJ&redir_esc=y ספר מטה אהרן, תשרי תש"ע]
* [https://www.kipa.co.il/%D7%A1%D7%99%D7%93%D7%95%D7%A8/%D7%A0%D7%A9%D7%9E%D7%AA-%D7%9B%D7%9C-%D7%97%D7%99/1137585-0/ נשמת כל חי], באתר כיפה
* 
* 
* [http://www.shtaygen.co.il/?CategoryID=1309 פורטל נשמת כל חי] באתר שטייגן
* 
* 
* [https://ashoova.co.il/soul-of-all-living/ נשמת כל חי בכל הנוסחים - כולל הסברים על התפילה ועל הסגולות סביבה באתר אשובה]
* 
* הרב אליעזר מלמד [https://ph.yhb.org.il/02-14-02/ מהם פסוקי דזמרה] בספרו פניני הלכה

==הערות שוליים==

*
קטגוריה:תפילת שחרית של שבת
קטגוריה:פסוקי דזמרא של שבת